Vadim Radun

Vadim Iosifovich Radun (1940-yil  1-iyul, Stalingrad, SSSR – 2014-yil 11-may, Pskov, Rossiya) – sovet va rus teatri rejissyori va oʻqituvchisi. Rossiya Federatsiyasi xalq artisti (1997).

 Tarjimai holi 
Professor va teatr arbobi Vadim Radun 1940-yil 1-iyul kuni Stalingradda tavallud topgan. 1942-yilda oila Ulyanovskka koʻchib oʻtdi, u yerda otasi Ulyanovsk teatrida oʻz faoliyatini olib borgan. 1945-yilda oila Toshkentga koʻchib kelgan. Uning otasi Toshkent teatr va rassomchilik instituti (hozirgi O‘zbekiston davlat san’at instituti ) asoschilaridan biri bo‘lib, Toshkent yoshlar teatrining rus bo‘limiga rahbarlik qilgan. Vadim Radun Politexnika kollejini Santexnika mutaxasisligi boʻyicha tamomlagan, lekin otasi bunga qatʼiyan qarshi boʻlsa ham, u doimo rejissyorlikka qiziqqan. 1966-yilda Toshkent teatr institutini tamomlagan. Chelyabinsk va Voronejdagi teatrlarda faoliyat yuritgan. 1972–1973-yillarda Novokuznetsk drama teatrining, 1973—1975-yillarda esa Krasnoyarsk teatrining bosh rejissyori boʻlgan. U 1975-yilda A. S. Pushkin nomidagi Pskov akademik drama teatriga koʻchib oʻtdi, u yerda oʻn yil davomida rejissyor, 1985–2005-yillarda esa bosh rejissyor boʻlib faoliyat olib bordi. 2005-yildan esa teatr direktori lavozimida faoliyat yuritdi. Teatrda faoliyati davomida 150 dan ortiq spektakllarni sahnalashtirgan, shundan 105 tasi Pskov drama teatrida qo'yilgan. Pskov viloyat sanʼat kollejida dars bergan. N. A. Rimskiy-Korsakov drama teatri va kino aktyori diplomini olgan. Vadim Radun 2014-yil 11-mayda yurak xurujidan toʻsatdan vafot etdi „Orletsi-3“ nomli qabristonga dafn qilindi.

 Oilasi 

 Otasi – Iosif Veniaminovich Radun (1911–1988), rejissyor va teatr oʻqituvchisi, Oʻzbekiston SSRda xizmat koʻrsatgan artist, professor.
 Akasi – Gennadiy Iosifovich Radun.
 Uning rafiqasi aktrisa Galina Shukshanova.
 Farzandlari – Igor va Rudolf.

 Mukofotlari 

 „Shon-sharaf“ ordeni (2001-yil 23-dekabr) – madaniyat va sanʼat sohasidagi koʻp yillik samarali faoliyati, xalqlar oʻrtasidagi doʻstlik va hamkorlikni mustahkamlashga qoʻshgan ulkan hissasi uchun.
 Pushkin medali (2011-yil 28-aprel ) – milliy madaniyat va sanʼatni rivojlantirishdagi xizmatlari, koʻp yillik samarali faoliyati uchun.
 Rossiya Federatsiyasi xalq artisti (1997-yil 19-noyabr ) – sanʼat sohasidagi ulkan xizmatlari uchun.
 RSFSRda xizmat koʻrsatgan artist (1990-yil 1-mart ) – Sovet sanʼati sohasidagi xizmatlari uchun.
 Pskov viloyati maʼmuriyati mukofoti laureati (1996, 1998, 2000).
 Rus adabiyoti akademiyasining „Maʼrifat gʻayratiga" medali (1999).
 SSSR Madaniyat vazirligining „Aʼlo mehnati uchun“ koʻkrak nishoni.

 Teatrdagi ishlari 

 Ignatiy Dvoretskiyning „Tashqaridan kelgan odam“
 Mixail Roshchinning „Valentin va Valentina“ nomli asarlariga rejissyorlik qilgan.

 Manbalar 

Turkum:Toshkent sanʼat instituti bitiruvchilari
Turkum:Hurmat ordeni sohiblari (Rossiya)
Turkum:2014-yilda vafot etganlar
Turkum:11-mayda vafot etganlar
Turkum:1940-yilda tugʻilganlar
Turkum:1-iyulda tugʻilganlar